A Törvényszék (hetedik tanács) 2012. június 19-i végzése – Magyarország kontra Bizottság
(T-37/11. sz. ügy)
„Megsemmisítés iránti kereset – A schengeni vívmányok és az Unió új külső határain történő határellenőrzés végrehajtásának finanszírozására szánt ideiglenes
eszköz (Schengeni Támogatás) – A 2004 és 2006 közötti időszakban Magyarországnak kifizetett támogatás – A kifizetett összeg egy részének visszafizetése – Megtámadható aktus – Elfogadhatatlanság”
1.                     Eljárás – Keresetlevél – Alaki követelmények – A jogvita tárgyának megjelölése – A megtámadottat megelőző jogi aktusra való
utalás a keresetben – Utalás, amely nem zárja ki a jogvita tárgyának azonosíthatóságát (A Törvényszék eljárási szabályzata,
44. cikk, 1. §) (vö. 25–27. pont)
2.                     Megsemmisítés iránti kereset – Keresettel megtámadható aktusok – Joghatások kiváltására irányuló aktusok – Fogalom – A schengeni
vívmányok és az Unió új külső határain történő határellenőrzés végrehajtásának finanszírozására szánt ideiglenes eszköz (Schengeni
Támogatás) – A Bizottság által a 2004 és 2006 közötti időszakban a Schengeni Támogatás keretében Magyarország részére nyújtott
támogatások végső elszámolására vonatkozó zárójelentést követően az igazolatlanul elköltött összegek beszedésére kibocsátott
terhelési értesítés – Terhelési értesítés, amely csak egy korábbi határozat végrehajtására szolgáló aktus, mivel a visszafizetésre
irányuló kötelezettség nem a terhelési értesítés kibocsátásakor, hanem a zárójelentés elfogadásakor keletkezett – Megtámadható
aktus – Hiány – Elfogadhatatlanság (2003. évi csatlakozási okmány, 35. cikk) (vö. 33., 34., 40–42., 60. pont)
Tárgy
A Bizottság által a 2004 és 2006 közötti időszakban a Schengeni Támogatás keretében Magyarország részére nyújtott támogatások
végső elszámolására vonatkozó zárójelentés Magyarországnak történő megküldését követően 2010. október 28-án kibocsátott, 3241011280. sz.
terhelési értesítés részleges megsemmisítése iránti kérelem.
Rendelkező rész
1)
A Törvényszék a keresetet mint elfogadhatatlant elutasítja.
2)
A Törvényszék Magyarországot kötelezi a költségek viselésére.